Nova convocatòria del programa voluntari de compensació d’emissions de gasos amb efecte d’hivernacle – Ateneu Baix Llobregat
L’Oficina Catalana del Canvi Climàtic ha organitzat el proper 4 de maig una jornada explicativa de la convocatòria 2018 del Programa voluntari de compensació d’emissions de gasos amb efecte d’hivernacle (GEH).
Si ets una entitat social que té pensat fer o ha fet durant el 2017 o 2018 alguna actuació de millora en les vostres instal·lacions o vehicles que ha repercutit en una reducció de consums energètics o de malbaratament de recursos, podeu presentar les vostres idees en la convocatoria 2018 del Programa voluntari de compensació d’emissions de gasos amb efecte d’hivernacle. En aquesta jornada s’explicaran els detalls per a presentar projectes per part de les entitats socials en el marc d’aquesta nova convocatòria.
Reducció de les seves emissions de GEH
Reducció del consum d’energia i estalvi econòmic en la factura energètica
Suport tècnic en la implementació dels projectes
Aportació econòmica en funció de les emissions reduïdes pel projecte, mitjançant la venda dels crèdits de GEH generats
Verificació de la reducció de tones de GEH del projecte, sense costos per l’entitat social
Nova via de col·laboració amb altres entitats i empreses
Difusió de les actuacions realitzades
Assessorament en possibles ajuts públics per finançar el projecte
Es poden presentar entitats, associacions, fundacions o organitzacions no governamentals que duguin a terme una tasca social a Catalunya.
Reduir les emissions generades pels sectors difusos (transport, habitatge, etc). Resten exclosos els projectes que tenen lloc a les instal·lacions subjectes al règim de comerç de drets d’emissió (generació d’electricitat, grans indústries, etc).
Suportar l’estimació de la reducció d’emissions de GEH del projecte amb una metodologia de càlcul.
En les convocatòries 2016 i 2017 van participar els següents projectes:
Calderes de biomassa per calefacció i ACS que substitueixin combustibles fòssils
Vehicles elèctrics carregats amb energia renovable en substitució de vehicles convencionals
Millora energètica d’edificis (mesures d’eficiència energètica de calefacció i incorporació d’energies renovables per generació d’ACS)
Projectes per evitar el malbaratament alimentari
Substitució de furgonetes convencionals per tricicles i bicicletes elèctriques
Connexió d’un edifici a una xarxa de calor distribuït generat per energies renovables
Un cop finalitzada la presentació del Programa, es disposarà d’un espai d’assessorament personalitzat per a resoldre dubtes metodològics d’aquelles entitats socials que tinguin un projecte de reduccions de GEH i valorin la seva presentació a la convocatòria d’aquest any.
Es pot consultar el programa de la sessió informativa, el formulari d’inscripció i fer la reserva per a l’espai d’assessorament personalitzat en el següent enllaç http://cuestionarios.ingenieriasocial.es/programageh/